cyanic-selkie/wikianc huggingface dataset:
Lupus av Troyes
Lupus og Attila
I fjellene skal Lupus ha gjort flere mirakler. Etter noen år fikk han komme tilbake til sitt bispesete i Troyes og styrte det fram til sin død. Flere berømte biskoper på 400-tallet var hans elever, blant dem Severus av Trier. Flere av hans skrifter er bevart. Betydningen av klosteret Saint-Loup som han grunnla ble siden overskygget av nonneklosteret Notre Dame aux Nonnains, grunnlagt av den hellige Leucon. Lupus døde i 478 eller 479, rundt 86 år gammel og etter 52 år som biskop av Troyes. Han ble først gravlagt i augustinerkirken St. Martin i Areis, som den gang lå utenfor bymurene i Troyes. Han ble etterfulgt av den hellige Camelianus.
Helgenkulten
Lupus av Troyes har minnedag 29. juli, som etter tradisjonen er hans begravelse (depositio). Hans navn står i Martyrologium Romanum. Han påkalles mot demonbesettelse, lammelse og epilepsi.
I kunsten avbildes Lupus med en diamant som faller ned fra himmelen mens han feirer messe. Han avbildes også ved at han står ved et alter og gir en diamant til en konge. Eller at han holder en kalk med en diamant i.
Han har en kult i Benevento i regionen Campania i Sør-Italia hvor han på italiensk ble kalt Lupo. Han er også skytshelgen for byen. I England har han også gitt navn til mange kirker. Den engelske familienavnet Sentlow er utledet av «Saint Leu». I noen kilder kalles han også for Bleiddian (også skrevet Blewdian eller Brinddian), walisisk for ulv.
Tveitereidvannet
Tveitereidvannet er en innsjø i Sannidal i Kragerø kommune i Telemark. Hovedtilløpet kommer fra Farsjø, via Fossane, Tisjø og Tveitereidfoss. Et sidetilløp kommer fra Tyvann.
Nord-Rana prestegjeld
Nord-Rana prestegjeld var et prestegjeld i Indre Helgeland prosti. Det var en del av Rana kommune i Nordland.
Prestegjeldet ble faset ut i 2004 i forbindelse med omstruktureringene i Den norske kirke.
Tara Kirk
Tara Kirk (født 12. juli 1982 i Bremerton, Washington) er en amerikansk svømmer. Hun satte kortbane-verdensrekord på 100 m brystsvømming i 2004, da hun vant kvinnenes «NCAA Championships» for «Stanford University».
Rasmus R. Skjerpe
Rasmus R. Skjerpe (født 31. mai 1882, død 13. februar 1976) fra Nærbø ble skytterkonge på Landsskytterstevnet i Kristiansand i 1923. Skjerpe var ansatt i NSB og representerte forskjellige lag i sin karriere siden han flyttet mye rundt i landet.
Invers-kvadratisk lov
I vitenskap er en invers-kvadratisk lov enhver naturlov som sier at en spesifisert fysisk størrelse er omvendt proporsjonal med kvadratet av avstanden fra kilden til den fysiske størrelsen. Den grunnleggende årsaken til dette kan forstås som geometrisk fortynning tilsvarende punktkildestråling i tredimensjonalt rom.
Radarenergi utvides under både signaloverføringen og den reflekterte returen, så det inverse kvadratet for begge banene betyr at radaren vil motta energi i henhold til den inverse fjerde kraften i området.
For å forhindre fortynning av energi mens det forplantes et signal, kan visse metoder brukes, for eksempel en bølgeleder, som fungerer som en kanal gjør for vann, eller hvordan et pistolløp begrenser utvidelse av varm gass til en dimensjon for å forhindre tap av energioverføring til en kule.
Formel
Invers proporsjonalitet kan beskrives som
Det kan også beskrives som:
Divergensen til et vektorfelt som er resultatet av radiale invers-kvadratiske lovfelt med hensyn til en eller flere kilder er overalt proporsjonalt med styrken til de lokale kildene, og dermed null utenfor kildene. Newtons lov om universell gravitasjon følger en omvendt kvadratisk lov, det samme gjør effekten av elektriske, magnetiske, lys-, lyd- og strålingsfenomener.
Sannhetsbevis
Den invers-kvadratisk loven gjelder vanligvis når en eller annen kraft, energi eller annen bevart mengde blir jevnt utstrålt fra en punktkilde i et tredimensjonalt rom. Siden overflatearealet til en sfære (som er 4πr2) er proporsjonalt med kvadratet i radiusen, ettersom den utsendte strålingen kommer lenger fra kilden, er den spredt over et område som øker proporsjonalt med kvadratet av avstanden fra kilden. Derfor er intensiteten av stråling som passerer gjennom et hvilket som helst enhetsareal (direkte mot punktkilden) omvendt proporsjonal med kvadratet av avstanden fra punktkilden. Gauss' lov for tyngdekraften er tilsvarende anvendelig, og kan brukes med en hvilken som helst fysisk størrelse som fungerer i samsvar med det omvendte kvadratiske forholdet.
Sigv. Kuløy
Sigvart Magnus Kuløy (født 30. mai 1886, død 21. november 1967) var en norsk skytter og gårdbruker.
Kuløy kom fra Smøla. Han ble skytterkonge på Landsskytterstevnet i Trondheim i 1922.
MS «Sandøy»
MS «Sandøy», senere «Onarøy», var et passasjerskip bygget i 1937 for Fylkesbaatane i Sogn og Fjordane. Skipet gikk i lokalrute for rederiet frem til 1965.
Historie
1937:	Levert som «Fanaraaken» for Brødrene Leirvaag, Austrheim/Bergen 1937:	Innkjøpt av Fylkesbaatane i Sogn og Fjordane, Bergen. Omdøpt «Sandøy» 1965:	Solgt til Johs. Hjertaker, Onarheim/Bergen. Omdøpt «Onarøy» 1972:	Solgt til Mecca Navigation Ltd., Road Town, BVI 1981:	Sett som vrak i Karibien
Farsjø (innsjø)
Hovedtilløpet kommer fra Toke, via Lundereidelva og Dalsfoss. Et sidetilløp kommer fra Våsjø. Utløpet går via Fossane, Tisjø og Tveitereidfoss ned til Tveitereidvannet. Systemet er en del av Kragerøvassdragets utløp fra Toke ned til Kilsfjorden ved Kragerø by.
Phytoeciini
Phytoeciini er en gruppe av biller som tilhører den artsrike underfamilien Lamiinae i familien trebukker (Cerambycidae). I de fleste nyere klassifikasjoner blir den slått sammen med Saperdini.
Utseende
Små til middelsstore (de nordiske artene 6-14 millimeter), slanke trebukker, oftest mørke på farge. Kroppen er temmelig jevnbred fra hodet og bakover. Antennene er litt kortere enn kroppen. Dekkvingene er kraftig punkterte. Beina er middels lange.
Levevis
Larvene lever vanligvis i stammene på storvokste urter.
Bjørnar Ustad Kristensen
Han deltok under EM i friidrett 2006 i Göteborg, og kvalifiserte seg for VM 2007 i Osaka. Han var tatt ut til VM i friidrett 2009. I EM i friidrett 2010 i Barcelona fikk han en niendeplass med tiden 8:27.89. I gleden over å kvalifisere seg til finalen der, farget han håret blått før konkurransen.
Han er medlem av Sandnes Idrettslag i Sandnes og fikk i 2006 SI-bragden. Trener er Eric Toogood.
Kazan
Kazan (russisk: Каза́нь; tatarisk: Казан) er hovedstaden i den russiske delrepublikken Tatarstan. Byen har 1,5 millioner innbyggere, og er det viktigste senteret for tatarisk kultur.
Historie
En forgjenger til Kazan var den gamle byen Bulgar. Vikinger nevnes her i 921. Den nåværende byen ble antagelig grunnlagt i slutten av 1200-tallet. Den ble ødelagt av moskovittiske styrker i 1399 men ble gjenoppbygd. Den var fra 1400-tallet hovedstad for det mongolske Kazan-khanatet frem til 1552 da byen ble inkorporert i Tsarrussland av Ivan IV. I 1708 ble byen hovedstad i guvernementet Kazan.
Under et bondeopprør under ledelse av Jemeljan Pugatsjov fra 1773 til 1774 ble byen brent, men ble gjenreist av Katarina II. Etter den russiske revolusjon var den en kort tid det selvstendige Tatarstans hovedstad mellom 1917 og 1920. Så ble den del av Sovjetsamveldet.
Randall County
Randall County er et fylke i den amerikanske delstaten Texas. Det ligger nord i staten og det grenser mot Potter County i nord, Armstrong County i øst, Swisher County i sør, Castro County i sørvest og mot Deaf Smith County i vest.
Randall Countys totale areal er 2 389 km² hvorav 21 km² er vann. I 2000 hadde fylket 104 312 innbyggere og administrasjonssenteret ligger i byen Canyon. Randall County har fått sitt navn etter general Horace Randal.
Tommy Ramone
Thomas Erdelyi (født Tamás Erdélyi; 29. januar 1949 i Budapest, død 11. juli 2014 i Ridgewood), bedre kjent som Tommy Ramone, var en ungarsk-amerikansk musiker som spilte trommer i det amerikanske punkbandet Ramones fra 1974 til 1978, da Marky Ramone tok over. Han var senere produsent for Ramones og var låtskriver til bandets mest berømte låt, «Blitzkrieg Bop».
Erdely ble født i Budapest og utvandret sammen med familien til USA i 1957. Han begynte å spille i bandet Tangerine Puppets sammen med Johnny Ramone mens de gikk på gymnas i bydelen Forest Hills, Queens. I Ramones var det meningen at han skulle være bandets manager, men tok over på trommer slik at Joey Ramone, som spilte på trommer, skulle kunne konsentrere seg om sangen.
Han døde av gallegangkreft.
Alna teglverk
thumb|Alna teglverks fabrikkområde i Strømsveien i Oslo fotografert i 1966. Alna teglverk var et teglverk som ble etablert i Oslo av Hans Chr. Furulund i 1896 og lå i Strømsveien. Da osloavdelingen ble nedlagt på midten av 1960-tallet, flyttet produksjonen til Nes kommune i Akershus, nær Haga, Auli og Rånåsfoss. I 1977 fusjonerte det med Norsk Leca. Alna teglverk ble nedlagt i begynnelsen av 1990-årene. Bygningsmassen brukes i dag som lagerlokaler.
BC Ferries
British Columbia Ferry Services Inc., markedsført som BC Ferries, er et provins-eid fergeselskap som driver all bilferger på kysten av provinsen Britisk Columbia i Canada. Selskapet ble opprettet i 1960 for å tilby vesentlig bedre tjenester en de som var tilbudt av Black Ball Line og Canadian Pacific Railway. Etter opprettelsen ble BC Ferries det største fergeselskapet i Nord-Amerika, med 37 skip med kapasitet på 27,000 passasjerer som betjente 49 steder langs kysten.
Ola Mo
Ola Mo (født 1893, død 1977) var en norsk sportsskytter og håndværkslærer fra Bergen. Han ble skytterkonge på Landsskytterstevnet i Oslo i 1924.
Skar leir
Skar leir er en nedlagt militærleir som ligger i enden av Maridalen i Oslo. Leiren ble i 2007 kjøpt av Oslo kommune. Det har siden vært lite aktivitet i leiren med unntak av noe videregående opplæring i et par av hallene. I 2016 ble kommandantboligen pusset opp og leid ut som bolig.
Historie
Leirens historie startet i 1861, da Forsvaret overtok Skar kruttverk fra privat eie. Kruttverket ble lagt ned i 1898, og i en periode mellom 1898 og 1910, var det liten militær aktivitet på området. Fra 1910 fram til andre verdenskrig var det varierende aktivitet på området.
Etter overfallet på Norge og at tyskerne hadde besatt Oslo den 9. april, hensatte Bjerke batteri av Oslo luftvernavdeling sitt materiell på Skar leir etter å ha blitt beordret nordover mot hærens hovedstyrker. Bakkepersonellet fra Jagevingen på Fornebu samlet seg samtidig på Skar etter at luftkampene over flyplassen var over. Mannskapene marsjerte til Movann stasjon hvor de tok toget nordover mot Hadeland for å søke kontakt med Raufoss luftvernsavdeling. Den 10. april fikk batteriet telefonisk kontakt med Raufoss fra Roa jernbanestasjon, hvoretter Raufoss luftvern sendte en gruppe for å gjenskaffe materiellet fra Skar. Natten den 11. april kan sersjant Jæger melde seg tilbake på Raufoss med bla.a. 2 Ford Luftvernbiler, en Ford Trado, 2 M/32 luftvernkanoner, siktemateriell, 12 Colt mitraljøser, ammunisjon, håndvåpen og diverse militær utrustning til ca. 100 mann.
Den tyske okkupasjonsmakten brukte leiren i årene mellom 1940 og 1945, og videreutviklet den med bl.a. flere store bygninger for reparasjon og vedlikehold av luftvernskyts. Etter krigen overtok Luftforsvaret leiren og det gjenværende tyske materiellet. Luftforsvaret forlot leiren i 1985, og Forsvarets tele- og datatjeneste overtok etter kort tid bygningene ved leiren.
Oslo kommunes kjøp av leiren
I 2002 ble det verneverdige krutthuset solgt til privatpersoner, og 2 år senere, i 2004, ble leiren overført til Skifte eiendom for avhending. Etter all oppmerksomheten rundt salget av Bolærne fort til Brunstad Christian Church, ble det en større bevissthet rundt Forsvarets avhending av eiendommer, og i 2005 gikk Arbeiderpartiet i Oslo ut og krevde at Oslo kommune måtte kjøpe Skar leir, et forslag som i utgangspunktet ble avvist av bystyret. . I februar 2006 ble det behandlet et privat forslag fra Khalid Mahmood om å sikre Skar leir i offentlig eie, hvor resultatet ble at bystyret ba byrådet gå i dialog med Staten for å sikre Skar leir i offentlig eie inntil kommunen fikk avklart planstatus og kommunens interesser i eiendommen. Som et resultat av dette arbeidet kjøpte kommunen leiren i 2007.
Husokkupasjon på Skar leir
Den 13. februar 2010 ble leiren inntatt av husokkupanter som opprettet Øko-bokollektiv Skar. Det ble først antatt at dette var de samme personene som kun få dager tidligere ble kastet ut fra Hausmannsgate 42 i Oslo, men dette ble senere avvist av en talsmann for okkupantene. Ifølge dem selv tok de i bruk 6 av husene ved Skar leir, og satte igang installasjon av brannalarm, brannslukningsapparater mm. De sendte kort tid etter ut en invitasjon til informasjonsmøte klokken 17:00 søndag 14. februar.
Også i 2005 ble leiren inntatt av husokkupanter. På dette tidspunktet var leiren fremdeles i Forsvarets eie, og okkupantene ble etter kort tid kastet ut i en større politiaksjon.
Videregående opplæring
Våren 2011 fikk Sogn videregående skole en avtale med Oslo kommune om bruk av leiren til alternativ opplæring for elever ved utdanningsprogrammet bygg- og anleggsteknikk. I avtalen hadde skolen 5-6 elevplasser og to lærere i leiren, som for øvrig er stengt for publikum. Elevenes opplæring bestod blant annet i å vedlikeholde de slitte bygningene i leiren. Avtalen for bruk av leiren ble videreført av Kuben videregående skole høsten 2013. Fra høsten 2014 ble tilbudet for elevgruppen lagt til Stovner videregående skole og tilbudet fortsatte ved Skar leir i 2 år, frem til avtalen med kommunen ble trukket tilbake i 2016 siden byggene i avtalen stod på byantikvarens gul liste.
Tooltip
Tooltip er et vanlig element i grafiske brukergrensesnitt. Det utgjøres av en liten rute med en forklarende tekst når brukeren holder en markør eller peker over et element som for eksempel en hyperlenke eller et bilde. Tooltip er oppkalt etter toolbar, som har et tooltip for hver knapp.
Ane Farsethås
Ane Farsethås (født 21. desember 1973 i Oslo) er en norsk litteraturkritiker og journalist, mest kjent som kulturredaktør i Morgenbladet, dit hun kom fra Dagens Næringsliv i 2011.
Hun er utdannet cand. philol.
Hun var redaksjonsmedlem i litteraturtidsskriftet Vinduet 1999–2000, kommentert litteratur for NRK P2, og fra 2002 til 2011 var hun fast bokanmelder og kommentator i Dagens Næringsliv.
Airliner World
Airliner World er et engelsk flytidsskrift som utgis av Key Publishing LTD i England og distribueres av Seymour Distribution LTD i London.
Airliner World kom på markedet i 1999.
Preble County
Preble County er et fylke i den amerikanske delstaten Ohio. Det ligger sørvest i staten og det grenser mot Darke County i nord, Montgomery County i øst og mot Butler County i sør. Det har også grense mot delstaten Indiana i vest.
Preble Countys totale areal er 1 104 km² hvorav 4 km² er vann. I 2000 hadde fylket 42 337 innbyggere og administrasjonssenteret ligger i byen Eaton.
Fylket ble grunnlagt i 1808 og har fått sitt navn etter kaptein og sjøoffiser Edward Preble som deltok i den amerikanske uavhengighetskrigen.
Kent County (Texas)
Kent County er et fylke i den amerikanske delstaten Texas. Det ligger i de sentrale delene av staten og grenser mot Dickens County i nord, Stonewall County i øst, Fisher County i sørøst, Scurry County i sør og mot Garza County i vest.
Kent Countys totale areal er 2 339 km² hvorav 2 km² er vann. I 2000 hadde fylket 859 innbyggere og administrasjonssenteret ligger i byen Jayton. Kent County har fått sitt navn etter Andrew Kent som døde i slaget ved Alamo.
Labomimus
Labomimus er en slekt av brunlige køllebiller.
Utseende
Små biller (gjerne 3-4 millimeter), men forholdsvis store til køllebiller å være. Antennene er nesten så lange som kroppen, det innerste leddet forlenget, det tre ytterste danner en avlang klubbe. Hodet er nærmest trekantet med små fasettøyne. Palpene er ganske små. Pronotum er rundet, omtrent så bredt som hodet og omtrent så bredt som langt. Dekkvingene er rundede, mye bredere enn forkroppen. Bakkroppen er avlangt oval, danner ikkeen kontinuerlig kurve med dekkvingene. Beina er forholdsvis lange og kraftige, lårene fortykkede, leggene ofte krumme.
Levevis
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.
Utbredelse
Slekten er utbredt i Sørøst-Asia.
Göran Gustafssons Stiftelse
Göran Gustafssons Stiftelse för Naturvetenskaplig och Medicinsk Forskning ble grunnlagt i 1989 ved en donasjon på 270 millioner kroner. Stiftelsen deler årlig ut større forskningsbidrag og priser gjennom Kungliga Vetenskapsakademien. Prisene deles årlig ut innen molekylær biologi, fysikk, kjemi, matematikk og medisin.
Magnar Magerøy
Magnar Magerøy (født 11. oktober 1914 i Sunndal, død 23. desember 1997) var en luthersk etiopiamisjonær tilknyttet Norsk Luthersk Misjonssamband (NLM). Han var en av de syv første misjonærer NLM sendte til landet, og ankom i 1948. Frem til 1978 virket han i landet i seks perioder.
Magnar Magerøy ble født i Sunndal på Nordmøre. Etter å ha gått på Høgtun Folkehøgskule og Mellomskule (nå Nordvestlandet folkehøgskole), gikk han på Orkdal Gymnas hvor han tok artium i 1937. Han var lærer ett år før han gikk på lærarhøgskulen i Volda.
Med unntak av et opphold på NLMs Fjellhaug Misjonshøgskole (nå Fjellhaug Internasjonale Høgskole), var han i krigsårene rektor på Tingvoll Mellom- og Realskule (nå Tingvoll Vidaregåande Skole).
På NLMs generalforsamling på Framnes i 1946 ble Magnar Magerøy innviet som misjonær. Høsten 1948 reiste han til Etiopia som en av de første syv norske misjonærene i landet. Hans kone, Ellen Agnes Magerøy, reiste etter noen måneder senere sammen med barna.
Magnar Magerøy hadde sitt virke i Sør-Etiopia frem til 1978. Med 5-års perioder i Etiopia og ett år opphold i Norge mellom hver periode ble det til sammen 25 aktive år i Etiopia. Det meste av disse årene var han leder for NLMs arbeid i Etiopia – et arbeid som omfattet ca. 20 misjonsstasjoner, en lang rekke lokale utestasjoner og kirker, 5 – 6 sykehus, mange lokale klinikker, barneskoler, videregående skoler, lærerskole, evangelisk college, osv.
Magerøy var også en periode Norges generalkonsul i Etiopia – en oppgave han utførte i kombinasjon med arbeidet som leder av NLMs arbeid i landet.
Da Sør-Etiopia opplevde hungersnød i 1974, reagerte NLM med Magerøy i spissen raskt. Nødhjelpsarbeid ble initiert og var i gang da hjelp fra de store internasjonale hjelpeorganisasjonene etablerte sitt nødhjelpsarbeid i landet.
Karantenekommisjon
Karantenekommisjoner ble opprettet i sjøfartsbyene med skipsfart fra andre land på 1700-tallet. Oppgavene til kommisjonen var å hindre spredning av smittsomme og epidemiske sykdommer som kom via sjøveien.
Historie
Epidemier som oppstod i andre land kom gjerne til Norge via sjøveien, med skip hvor mannskap og passasjerer var syke. Etter forordning av 8. februar 1805 ble det opprettet karantenekommisjoner i alle sjøfartsbyer hvor en jevnlig hadde skip fra fremmede land i havnen. Kommisjonene skulle iverksette og administrere nødvendige tiltak ved epidemier, og var sammensatt av en fra magistraten, en lege, en tolloffiser og en sjøkyndig person. Karantenekommisjonen kunne beordre skip i isolasjon eller karantene ved epidemier, som blant annet kopper, tyfus, tyfoidfeber og kolera.
Ved alvorlige epidemier kom kommisjonen sammen og administrerte hjelpearbeidet. Når epidemien var over ble kommisjonen oppløst. Ved sunnhetsloven av 16. mai 1860 ble byene pålagt å opprette en fast sunnhetskommisjon, og karantenekommisjonen ble lagt inn under sunnhetskommisjonen. Når sunnhetskommisjonen behandlet karantenesaker, skulle den utvides med en tolloffiser og en sjødyktig person. Ved slike situasjoner stod karanteneloven over sunnhetsloven, og isolasjonbestemmelsene ble skjerpet, blant annet ble de syke pliktige til å la seg isolere dersom kommisjonen ønsket det.
Bestemmelsene ble opphevet ved lov av 17. juni 1909 om foranstaltninger mot innførsel av smittsomme sykdommer. Karantenebestemmelsene er i dag innlemmet i forskrift av 27. juli 1956 for hygieniske forhold ombord i fartøyer, samt i smittevernloven av 5. august 1994. Politi, skipskontroll, havnevesen, tollvesen, næringsmiddeltilsyn, veterinærvesen og andre myndigheter plikter etter smittevernloven å bistå ved gjennomføringen av eventuelle smitteverntiltak.
Miki Ando
Miki Ando (japansk 安藤美姫, født 18. desember 1987 i Nagoya) er en japansk tidligere kunstløper. Hun ble verdensmester i kunstløp i 2007 og 2011. Hun vant også de fire kontinenters mesterskap i 2011, Junior-VM i 2004, og det japanske mesterskapet tre ganger (2004, 2005 og 2011).
Hun er den første og så langt eneste kvinnelige kunstløperen til å gjennomføre et godkjent kvadrupelt hopp i konkurranse. Dette klarte hun under Junior Grand Prix -finalen 2002-2003 i Haag.
White Waltham Airfield
Operativ historie
Flyplassen ble tatt i bruk i 1928 da de Havillands familie kjøpte en gresslette til bruk for selskapets flyskole, Havilland Flying School. I 1938 ble plassen tatt over av regjeringen og under andre verdenskrig ble den basen til Air Transport Auxiliary fra organisasjonen ble opprettet tidlig i 1940 til den ble avviklet 30. november 1945. . ATA  arrangerte en storslått forestilling på White Waltham den 29. september 1945 som ble åpnet av Lord Beaverbrook og som kunne fremvise en minneverdig utstilling av allierte og tyske fly, inklusive en Seafire Mk45. Etter krigen ble plassen også brukt av Fairey Aviation og senere Westland Helicopters som monterte og testet fly bygget ved deres fabikk i Hayes. Dette omfattet Fairey FB-1 Gyrodyne (1947), Fairey Jet Gyrodyne (1954), Fairey Ultralight (1955), Fairey Rotodyne (1957) og Westland Scout (1960) samt Westland Wasp (1962). Prototypen til Fairey Gannet ble først fløyet fra Aldermaston, men produksjonen av fly ble fullført og først fløyet fra White Waltham. Et eksemplar er for tiden lagret på plassen.
Prins Philip, Hertugen av Edinburgh lærte å fly på White Waltham i 1952, da han fløy en de Havilland Chipmunk.
Plassen ble under RAFs kontroll frem til 1982, da den ble kjøpt av nåværende eiere. Frem til 2007 var den base for Thames Valley & Chiltern Air Ambulances helikoptre.
Perú undergrunnsstasjon
Perú undergrunnsstasjon er den andre stasjonen på linje A på Buenos Aires’ undergrunnsbane. Den ligger mellom stasjonene Plaza de Mayo og Piedras.
Stasjonen ligger ved et av byens mest pittoreske strøk, Avenida de Mayo, hvor den gata krysser Calle Perú. Det er en travel stasjon fordi den ligger i Buenos Aires sentrum, og har tilknytning til stasjonen Catedral på linje D og Bolívar på linje E.
Perú ligger på den delen av linje A som ble åpna først, og gikk fra Plaza de Mayo til Plaza Miserere, og ble åpna 1. desember 1913. Gata som har gitt navn til undergrunnsstasjonen er oppkalt etter landet Peru. Stasjonen ble restaurert i 1980-åra, og har i dag samme stil som tidlig på 1900-tallet, med blant annet reklameplakater fra denne perioden, rekkverk, søyler og andre detaljer. Også nedgangen til stasjonen er bevart i gammal stil.
I 1997 ble Perú undergrunnsstasjon erklært for et nasjonalt historisk monument.
Operaens ballettsenter
Operaens Ballettsenter er et ballettsenter som er en del av Operaen i Kristiansund. Ballettsenteret ble startet 11. september 1979 under navnet Kristiansundsoperaens Ballettstudio.
Eksterne lenker
www.ballettsenter.no
Hill County
Hill County er navnet på to fylker i USA:
Bredmosen naturreservat
Bredmosen naturreservat er et myrområde i Marker kommune som ble vernet i 1978. Den tekniske beskrivelsen er nedbørsmyr som er utformet som konsentrisk høgmyr. Reservatet dekker et areal på 665 dekar, hvorav 528 dekar er myr.
34. serierunde i Premier League 2008/09
34. serierunde i Premier League 2008/09 begynte lørdag 25. april med seks kamper 16:00 før Manchester United møtte Tottenham Hotspur 18:30. Søndag 26. april spilte Arsenal – Middlesbrough 14:30 og Blackburn Rovers – Wigan Athletic 17:00. Runden ble avslutta mandag 27. april med Newcastle United – Portsmouth 21:00.
Tommelhypoplasi
Tommelhypoplasi er en rekke medfødte misdannelser i tommelen som varierer helt i fra små feil til mangel på tommelfinger. Det blir kun kalt tommelhypoplasi når bare tommelen er berørt av misdannelse, og i 59 % av tilfellene er tilstanden forbundet med radiell dysplasi (eller radiell klumphånd, radius dysplasi (dysplasi i spolebenet i underarmen), eller radiell mangel i lengderetningen). Radiell dysplasi vil si underutvikling, feilutvikling eller fravær av ben eller bløtt vev på tommelsiden av hånden. I mer enn 50 % av tilfellene er begge hendene berørt, men ellers er det hovedsakelig høyre hånd som blir berørt.
Et foster utvikler partiet fra skulderen til armen seg fra den fjerde uken i svangerskapet, og tommelen blir videreutviklet fra den femte til åttende uken. I disse ukene skjer det noe galt med veksten av tommelen, men den eksakte årsaken til tommelhypoplasi er ennå ikkje kjent. 1 av hver 100 000 levendefødte har tommelhypoplasi. I mer enn 50% av tilfellene er begge hendene er berørt, men ellers er det hovedsakelig høyre hånd som er berørt.
Om lag 86 % av barn med tommelhypoplasi har andre ofte tilknyttede misdannelser. Utviklingen av hånden skjer samtidig som veksten og utviklingen av hjerte- og blodkarsystemet, nervesystemet og det hematopoietiske systemet. Tommelhypoplasi har blitt beskrevet i 30 syndromer hvor de nevnte misdannelsene også har blitt observert. Et syndrom er en kombinasjon av tre eller flere misdannelser, og eksempler på syndromer med en tommelhypoplasi er Holt-Oram syndrom, VACTERL-assosiasjon og TAR-syndrom.
Kjell Billing
Kjell Billing (født 1942) er en norsk filmskaper og den første lederen i Norske Filmklubbers Forbund. Han ble senere Cinemateket i Oslos første leder.
Skuespiller
I 1967 hadde regissøren Arild Kristo premiere på en kortfilm han kalte Kristoball. Filmen var 11 minutter lang, og hadde en nærmest surrealistisk form. Den handlet om en ung regissør som strevde med å få filmen sin ferdig, hvorpå produsentene kidnappet ham og sperret ham inne på klipperommet. Kjell Billing, Ed Epstein, Bredo Greve og Arild Kristo selv medvirket på lerretet, og i tillegg til å ha regien hadde Kristo skrevet manuset til filmen.
I 2014 spilte Billing hovedrollen i kortfilmen Sludd, som ble regissert av Qaiser Shah. De andre rollene i filmen ble spilt av Lisa Loven Kongsli, Birgitte Larsen, Audun Meling, Kyrre Haugen Sydness og Rune Temte.
Filmklubbleder
Billing var tidlig engasjert i Oslo Filmklubb, som ble startet i 1960 som en av landets første filmklubber. I forbindelse med den såkalte «Palassrevolusjonen» i Oslo Filmklubb i 1966 stilte Billing til valg til vervet som klubbens formann. Etter et omvalg ble Billing valgt til formann på en ekstraordinær generalforsamling. Det nye styrets øvrige medlemmer var Bredo Greve, Helge Tolleshaug, Sylvi Kalmar, Pål Bang-Hansen og Knut Andersen. Den 12. oktober 1968 ble det holdt konstituerende møte i Norske Filmklubbers Forbund, og Kjell Billing ble på dette møtet valgt til formann i det nye forbundet.
Filmskaper
Sammen med Bredo Greve skrev Kjell Billing manus til kortfilmen Operasjon Blodsprøyt, som Greve regisserte. Filmen hadde premiere i 1966, og var en sterk kritikk av krigens grusomheter. Den ble mye vist på Club 7 i de påfølgende årene.
I dokumentaren Svalbard er mitt hjem fortalte Kjell Billing historien til fangstmannen Fredrik Rubach fra Harstad. Opptakene ble gjort mens Rubach tilbragte sin 34. vinter på Svalbard; filmen hadde premiere i 1974. Billing var manusforfatter, regissør og filmklipper, og fotograf var Erling Thurmann-Andersen. Han laget senere en dokumentar om Vidaråsen i Vestfold; kortfilmen Vidaråsen Landsby deltok på den nordiske filmfestivalen i Lübeck i 1975, samtidig som Anja Breiens Hustruer deltok i festivalens spillefilmprogram.
I 1973 eller 1975 – kildene er motstridende om årstallet – hadde hans kortfilm Erfaringer, også kalt Spilledåsen, premiere. Billing hadde skrevet filmens manus, regisserte og klippet. Fred Sassebo var filmens fotograf. Filmen handlet om en families flytting fra en fjellgård ned til bygda i dalen, fortalt fra den yngste sønnens perspektiv. I 1978 hadde han en ny kortfilm klar for visning; barnefilmen Ole Anders, Marikken og Espen. Den handler om tre barn som går seg bort i leting etter dragen sin. En snill mann på en bilkirkegård hjelper dem å finne veien hjem igjen.
I 1979 startet et nytt, statlig forvaltningsorgan, Filmgruppe 1, opp i Nord-Norge, med Kjell Billing som organets første leder. Filmgruppe 1 skulle gjøre det lettere for filmfolk å skape film i sjangre utenfor «mainstream», og bidra til at offentlige midler til filmproduksjon skulle distribueres gjennom flere kanaler.
I 1982 eller 1983 kom kortfilmen Drømmen er en yankee car, en åtte minutter lang filmatisk beskrivelse av det såkalte amcar-miljøet i Norge. Billing var filmens regissør og filmklipper, mens Kjell Thon var fotograf.
Leder for Cinemateket
Billing var leder for Cinemateket i Oslo fra 1984 til 2002.
Åmot prestegjeld
Åmot prestegjeld var et prestegjeld tilhørende Sør-Østerdal prosti i Hamar bispedømme i Den norske kirke. Det omfattet Åmot kommune i Hedmark fylke, og hovedkirken var Åmot kirke.
Historikk
Ámóts sókn (norrønt) har sin opprinnelse fra kristningen av landet.
Ved reskript 6.10.1741 ble Aamodt prestegjeld delt i to, Aamodt prestegjeld og Rendalen prestegjeld. Førstnevnte skulle omfatte Aamodt hovedsokn, Store Elvedalen sokn og Osen menighet. Rendalen skulle bestå av Øvre og Ytre Rendal annekssokn.
Ved reskript 21.9.1787 ble Osen menighet fraskilt Åmot prestegjeld og tillagt Trysil prestegjeld som et annekssokn.
Ved kgl. res. av 1.2.1879 med virkning fra 1.1.1880 ble Osen annekssokn i Trysil prestegjeld delt i to sokn; Nordre og Søndre Osen. Nordre Osen ble tilbakeført til Åmot prestegjeld, mens Søndre Osen ble værende i Trysil.
Ved kgl. res. 1.10.1868 og 9.11.1872 med virkning fra 1.1.1873 ble Aamodt prestegjeld delt i to prestegjeld, Aamodt og Store Elvedalen prestegjeld, hvert bestående av sokn med samme navn.
Åmot prestegjeld dannet grunnlaget for Åmot formannskapsdistrikt opprettet i 1837.
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.
Åmot prestegjeld og dets sogn er nå en del av Åmot kirkelige fellesråd underlagt Hamar domprosti.
Prestegjeldet besto i den siste periode av tre sogn: Åmot, Nordre Osen og Deset. Fra 2004 ble prestegjeldet som administrativ enhet faset ut av Den norske kirke.
Åmot sogn
Kirken i Åmot sogn var Åmot kirke på Rena. Sognet har navn etter gården Åmot (gln. Ámóti, «åmøte», etter Renas sammenløp med Glomma)
Deset sogn
Kirken i Deset sogn var Deset kirke. Sognet har navn etter gården Deset.
Nordre Osen sogn
Kirken i Nordre Osen sogn var Nordre Osen kirke.
Louis Pettersen
Louis Pettersen (født 19. juli 1919 i Bergen, død 19. juli 1995) var en norsk sivilingeniør og offiser. Han er kjent for sin innsats under andre verdenskrig. Etter krigen ble han dekorert med Krigskorset med sverd, Norges høyeste utmerkelse.
Bakgrunn
Pettersen tok skipsteknisk utdannelse og arbeidet ved Bergen Mekaniske Verksted.
Andre verdenskrig
I Storbritannia gikk gikk han inn i de norske styrkene. Pettersen ble rekruttert til Kompani Linge og til den britiske tjenesten Special Operations Executive, som drev med sabotasjeaksjoner mot tyskerne i okkuperte land. Pettersen gjennomførte en rekke oppdrag i det okkuperte Norge, først og fremst på Vestlandet. Han samarbeidet også med sitt søskenbarn løytnant John M. Turner i Secret Intelligence Service. Han hadde kontakt med radiogruppen Redwing, der Gunnar Wiig-Andersen var telegrafist.
Pettersen fungerte også som mellommann mellom Saborg i Bergen og norske myndigheter i Storbritannia. Pettersen hadde grad som fenrik.
Etter krigen
Etter krigen arbeidet Pettersen noen år ved Bergen Mekaniske Verksted. I 1953 begynte han i Det Norske Veritas, der han ble resten av sin yrkesaktive karriere. Han etablerte selskapets kontor i Finland og var fra 1957 til 1967 leder for dette. Senere bygget han opp virksomheten til Det Norske Veritas i India. Fra 1977 og til han gikk av med pensjon var Pettersen regionalsjef for Sørvest-Norge.
Anbjørgåsen
Anbjørgåsen er en skogkledt åskam i Ringerike kommune i Buskerud. Den ligger mellom Midttjern på grensen mot Oppenåsen i sørøst, Søndre Semmentjern i Vestre Ådal i nordøst, Heradsbygdveien med Nøkleby og Heggen og Vemeveien med Øst-Veme til Heggelia i Ytre Soknedalen i sør og vest og Flåmyr i Vestre Ådal i nord.
Frem fra Glemselen – Gamle kjente
Frem fra Glemselen – Gamle kjente er et samlealbum fra plateserien Frem fra Glemselen med Rita Engebretsen og Helge Borglund, og består av viser fra produksjonene Frem fra Glemselen kap. 15, Frem fra Glemselen kap. 18 og Frem fra Glemselen kap.19. Arve Sigvaldsen har skrevet en liten artikkel som medfølger denne produksjonen om Engebretsen & Borglund: «Anonyme kjendiser med millionsalg». Fotoet til denne samlingen er hentet fra Frem fra Glemselen kap. 7.
Kent County (Michigan)
Kent County er et fylke i den amerikanske delstaten Michigan. Det ligger i de sentrale delene på den sørlige halvøya av staten og det grenser mot Allegan County i sørvest, Barry County i sørvest, Ionia County i øst, Montcalm County i nordøst, Muskegon County i nordvest, Newaygo County i nord og mot Ottawa County i vest.
Kent Countys totale areal er 2 259 km² hvorav 41 km² er vann. I 2004 hadde fylket 593 898 innbyggere og administrasjonssenteret ligger i byen Grand Rapids. Kent County har fått sitt navn etter James Kent.
Mercy Falls
Mercy Falls er det tredje studioalbumet til det svenske progressiv metal-bandet Seventh Wonder.
Albumet ble utgitt på Lion Music 12. september 2008 og er et konseptalbum.
Ugra skimaraton
Ugra skimaraton er et årlig ultraløp i langrenn som arrangeres i Khanty-Mansijsk i Russland. Løpet ble arrangert første gang i 2013, og er det avsluttende løpet i FIS Worldloppet Cup.
Løpet er på 50 km, men har også kortere løp på 25 km og 5 km.
Timaios
Timaios (gresk: Τίμαιος) er en dialog av Platon. Den ble i antikken og en tid fremover betraktet som den fremste av hans dialoger. I verket diskuteres den fysiske verdens og menneskets natur. Dialogen antas å være skrevet cirka 360–355 f.Kr. Talerne i dialogen er Sokrates, Timaios fra Lokroi, Hermokrates og Kritias.
Handling
Dialogen utspiller seg dagen etter dialogen Staten har funnet sted. Ifølge innledningen til Timaios utgjør den en fortsettelse av diskusjonen som ble ført i Staten. Dialogen er på mange måter innholdsmessig en praktisk tillempning av det vitenskapelige program som ble skissert i Staten.
I verket beskrives flere av Platons mest kjente idéer. Et grunnleggende skille foretas mellom "den evige verden" og "den fysiske verden". Den fysisk (sansbare) verden endres og oppløses. Den er objekt for synspunkter og ikke-rasjonelle oppfatninger og forestillinger. På den andre siden er den evige (sanne) verden konstant og uforanderlig. Den kan oppfattes ved fornuften.
En annen tanke som fremføres er at vørende og blivende forholder seg til hverandre likesom sannhet og forestilling forholder seg til hverandre. Derfor kan en beskrivelse av den fysiske verden ikke innebære mer enn en sannsynlig fortelling.
Timaios foreslår at ettersom ingenting oppstår eller forandres uten årsak, må årsaken til universet være en demiurg eller en gud, en figur som Timaios hynviser til som far og skaper av universet. Denne skaper verden i sin egenskap som guddommelig håndverker. Ettersom demiurgen er god vil han at det skal være så meget godt som mulig i verden. Demiurgen skaper orden fra substans ved å imitere uforanderlige og evige former (paradigmer) fra den evige og perfekte verden.
Reduksjonisme
Motsetningen til reduksjonisme er holisme, ideen om at det hele er mer enn summen av delene – for eksempel vil mange hevde at et menneske er mer enn kun en sammensetning av atomer. Et annet aspekt av holisme kan være at alt henger sammen og at det er helheten som har betydning, ikke delene.
I 1637 skrev René Descartes del 5 av Discours de la méthode pour bien conduire sa raison, et chercher la verité dans les sciences (fransk: Discourse on the Method of Rightly Conducting the Reason in the Search for Truth in the Sciences), hvor han tok til orde for reduksjonisme. Descartes prøvde å beskrive verden som en maskin eller et urverk som kunne studeres ved at man tok alle delene fra hverandre (analytisk strategi) og studerte dem hver for seg, for deretter å sette dem tilbake (syntetisk strategi) for å se helheten. Han var en ekte ontologisk reduksjonist. Dette innebar at han trodde man kunne forklare alt i verden (med unntak av menneskene) ved å studere én og én av delene.
Ontologisk reduksjonisme er teorien om at helheten av alt kan forklares ved å studere alle delene det er satt sammen av. Dette er en svært kontroversiell teori, og har derfor mange motstandere. Den skiller seg fra den metodiske reduksjonismen ved at den sier at alt kan forklares, mens den metodiske reduksjonismen bare er en teori om at man kan øke kunnskapen om helheten ved å analysere delene. Dette er det få, om noen, som er uenig i.
Når det gjelder reduksjonistiske strategier, har man to forskjellige, og de er hverandres motstykker. Den analytiske strategien består i å dele opp en helhet for å studere delene, mens den syntetiske går ut på å sette sammen deler for å analysere helheten.
Metodologisk reduksjonisme er teorien om at forklaringer av ting, som vitenskapelige forklaringer, bør bli redusert til den aller minste mulige enhet, men ikke mindre. Ontologisk reduksjonisme er teorien om at alt som eksisterer er sammensatt av et lite antall generelle substanser som oppfører seg på en konkret måte.
Ontologisk reduksjonisme
Ontologisk reduksjonisme er definert som «troen på at virkeligheten er sammensatt av et minimum antall typer enheter eller stoffer». Denne påstanden er vanligvis metafysisk, og kan være monoistisk, dualistisk eller polyteistisk. En dualist som er ontologisk reduksjonistisk vil tro at alt er reduserbart til to stoffer, der den ene vanligvis er den materielle verden. Den andre verden har hatt forskjellige former oppigjennom den fillosofiske historien. Platon snakket om en ideverden, mens Descartes snakket om sjel og ånd.
Svangerskapsdiabetes
Svangerskapsdiabetes oppstår dersom kroppen ikke klarer å møte det økte behovet for insulin under graviditet, slik at blodsukkeret blir for høyt. Svangerskapsdiabetes forsvinner som regel etter graviditeten, men sannsynligheten for senere utvikling av diabetes type 2 er betydelig større blant kvinner som har hatt svangerskapsdiabetes.
Kvinner fra Asia, Midtøsten og Afrika har økt risiko for utvikling av svangerskapsdiabetes.
Neosintectes
Neosintectes er en slekt av små, rødlige eller brunlige køllebiller.
Levevis
Denne arten er knyttet til termitter.
Tyrkiske språk
Tyrkiske språk eller turkotatariske språk er en språkgruppe bestående av minst 35 språk, som til sammen utgjør en språkfamilie. Språkene blir talt fra middelhavet og det sørøstlige Europa i vest til det vestlige Kina, Mongolia og det nordøstlige Sibir i øst. De tyrkiske språkene er antatt utgått fra et prototyrkisk urspråk.
Tyrkiske språk er sannsynligvis beslekta med mongolsk, i den altaiske språkfamilien. Det vil si at det kan være grunn til å anta at de nevnte språka har et felles utgangspunkt langt tilbake i tid. Tyrkisk oppviser også betydelige grammatiske likheter både med uralske språk som samiske og samojediske språk og visse indianerspråk som quechua, men det er ikke historisk mulig å påvise historisk slektskap mellom disse språka og tyrkisk.
Kjennetegna på tyrkiske språk er at de er agglutinerende, at verbalet i relativsetninger og nominalsetninger blir uttrykt med partisipp, at verbalet i den første av to likestilte setninger ofte skjer ved hjelp av konverb, og at de oppviser varierende utslag av det omseggripende fenomenet vokalharmoni. I tillegg har de aller fleste tyrkiske språk setningsbygningen SOV, altså subjekt før objekt før verbal, til liks med lulesamisk i Norge, og til forskjell fra norsk, nordsamisk og sørsamisk som har SVO. Tyrkiske språk har kasus, men ingen form for grammatisk kjønn. Ikke engang i pronomen skiller en på tyrkisk mellom han, hun og det.
Agglutinasjon (altså «liming») vil si å bøye ord med endelser, også kalt suffiks. I norsk har en også endelser blant annet for bestemt form av substantiv og presens av verb, men i tyrkiske språk er dette den vanligste måten å omdanne ord på, både når det gjelder bøying og ordavledning. Svært mange suffiks kan limes på ordstammen. Prefiks (som an- og be- på norsk)og infiks (som konsonantforlenging inni arabiske ord) fins ikke på tyrkisk. Bøying med omlyd (som mann--menn og dra--dro på norsk) fins heller ikke i tyrkiske språk. Dette bidrar til en sterk grammatisk regelmessighet som kan være en fordel når en lærer et tyrkisk språk.
Vokalharmoni er det grammatiske uttrykket for assimilasjon satt i system. En videre betegnelse som også omfatter konsonantharmonien er uttrykket morfofonologiske endringer. Det dreier seg altså om regelrette lydvariasjoner i suffiksene. Tommelfingelregelen er at vokalene i tyrkiske suffiks, med få unntak, alltid tenderer mot å likne den siste vokalen i ordet de limes på. Men vokalharmonien gjør seg også gjeldende i tyrkiske grunnord.
Inndeling
Tyrkiske språk inngår i språkfamilien altaiske språk, som i tillegg til tyrkiske språk også består av de to språkgruppene mongolske språk og tungusiske språk.
Utbredelse
Tyrkiske språk har stor geografisk utbredelse i Eurasia, fra Kina og Sibir i øst til Balkan, Moldova og Litauen i vest. Tyrkia, Turkmenistan, Usbekistan, Kirgisistan og Kasakhstan er alle stater som er oppkalt etter de mest dominerende tyrkiske språkgruppene der. Forøvrig er alle landbetegnelsene lagd ved hjelp av suffiks som ikke er tyrkisk i utgangspunktet: -ia i Tyrkia er egentlig en arabisk adjektivsendelse for hokjønn, -istan-endelsen skriver seg fra persisk og er beslekta med det norske ordet stande. Aserbajdsjansk som er morsmålet til flertallet av befolkningen i Aserbajdsjan og 20 prosent av befolkningen i Iran, er også et tyrkisk språk. I Russland bærer ikke mindre enn elleve autonome republikker navn etter tyrkerne som befolker dem. Det samme gjelder Øst-Turkestan, også kalt Xinjang-provinsen, i Kina. De fem største tyrkiske språka i verden er Tyrkia-tyrkisk (ca. 80 mill. i Tyrkia, Irak, Hellas og Vest-Europa, på Kypros og Balkan), aserbajdsjansk (ca. 20 mill. i Aserbajdsjan, Tyrkia og Iran), usbekisk (ca. 18 mill. i Usbekistan, Afghanistan og Kina), kasakhisk (ca. 8,5 mill. i Kasakhstan og Kina) og uigurisk (ca. 7 mill. i Kina). I Russland er tatarisk (ca. 5,5 mill.), basjkirsk (ca. 1,7 mill.) og tsjuvasjisk (ca. 1,6 mill.) de mest brukte tyrkiske språka. Men det mest utbredte geografisk sett er jakutisk som blir brukt av ca. 440 000 mennesker i de nordøstre delene av Sibir. I Moldova er gagauzisk (ca. 250 000 språkbrukere i Moldova og Ukraina) et betydelig språk, særlig i Den sjølstyrte republikken Gagauzia, der det har status som offisielt språk.
Klassifisering: Det mest grunnleggende skillet i tyrkisk går mellom tsjuvasjisk og alle andre tyrkiske språk. Grunnen er at tsjuvasjisk er utvikla av et bulgar-tyrkisk språk som hadde lydene 'l' og 'r' i ord der alle andre nålevende tyrkiske språk har utvikla 'sj' og 'z'. Ungarsk er et annet språk som kan vise til mange ord fra tidligere bulgarsk-tyrkisk l/r-språk. Dette er enten ord ungarerne har beholdt fra tidligere tider, og holdt i hevd sjøl etter at de uralske madjarerne inntok Ungarn, eller det kan tyde på at madjarene hadde stått i kontakt med tyrkere og latt seg påvirke av språket deres allerede før de inntok Ungarn.
Når det gjelder de andre (ikke-bulgarske) tyrkiske språka kan de deles inn i følgende grupper:
Kiptsjakiske, oghuziske og sørøsttyrkiske språk samt altaisk og salarisk har det til felles at gammeltyrkisk mellomvokalisk d-lyd, som i adak ('fot'), er blitt til en j-lyd, som i tyrkiatyrkisk ayak. De andre tyrkiske språka har enten beholdt mellomvokalisk d-lyd (hallatsjisk og tuvinsk) eller den er blitt til t i jakutisk, z i hakasisk, fu-yü-kirgisisk og guluigursk Det som skiller oghuziske språk fra de andre tyrkiske språka, er at de har gjennomgått omfattende leniseringsprosesser (altså bløtliggjøringsprosesser) sånn at t-lyder og k-lyder i framlyd ofte har utvikla seg til d- og -g-lyder. I hvilke posisjoner dette er skjedd, varierer mellom språka og mellom dialektene innen hvert enkelt språk. Et interessant skille innen oghuz-språka er at der turkmensk har bevart lange vokaler som i ât ('navn') fra gammeltyrkisk har disse blitt korte i andre oghuz-språk, som i tyrkiatyrkisk ad. Turkmensk er det språket som skiller seg tydeligst ut i oghuz-gruppa. Når det gjelder de andre språka, er det kanskje riktigst å betrakte dem som dialekter, siden det er gradvise overganger mellom khorasanske dialektene i øst til Balkan-tyrkisk og gaghauzisk i vest. Tyrkia-tyrkisk kan sis å bygge på et kompromiss mellom dialektgruppene balkantyrkisk og anatolisk tyrkisk. Spesielt lydmessig skiller standardspåket seg fra storparten av dialektene i Anatolia. Syntaktisk er avstanden større mellom Tyrkia-tyrkisk og mange balkandialekter.
Malus trilobata
Malus trilobata er et løvfellende tre i rosefamilien.
Det regnes til epleslekta (Malus), men er ganske avvikende, og mange botanikere plasserer det i en monotypisk slekt som Eriolobus trilobatus. Det har også blitt regnet til slektene Crataegus, Pyrus og Sorbus.
Treet blir opp til 10 m høyt, og bladene er flikete og trelappede. Blomsterstanden er en skjerm med 6–8 hvite, duftende blomster som er 3–4 cm i diameter. Frukten er en rund og gul kjernefrukt. Arten er utbredt i det det østlige middelhavsområdet i nordøstlige Hellas, sørøstlige Bulgaria, Tyrkia, Syria, Libanon og nordlige Israel. Det vokser i løvfellende skog oppe i åser og fjell og er temmelig sjeldent.
Charles Napier
Charles Lewis Napier (født 12. april 1936 i Scottsville i Kentucky, død 5. oktober 2011 i Bakersfield i California ) var en amerikansk skuespiller.
Før Charles Napier flyttet til Hollywood for å prøve lykken som skuespiller var han en lovende squaredanser. En av hans første filmer var i sex-komedien Cherry, Harry & Raquel (1970), redigert av Russ Meyer, i hvilken han spilte mot blant andre Uschi Digard. Deretter medvirket han i ytterligere tre filmer av Meyer, Beyond the Valley of the Dolls (1970), The Seven Minutes (1971) og Supervixens (1975). Napier medvirket også i en rekke andre b-filmer og i enkelte episoder av ulike TV-serier, slik som Kojak, Star Trek: The Original Series og Star Trek: Deep Space Nine.
1980 spilte Charkes Napier Tucker McElroy i filmen Blues Brothers. En annen av hans mest kjente roller er som Marshall Murdock i Rambo: First Blood II (1985).